Hvis den virksomhed, du er ansat i, har haft en nedgang i omsætningen, kan arbejdsgiveren vælge at sende dig og dine kolleger hjem med lønkompensation.
Virksomheden skal kunne dokumentere, at økonomien er presset, og det er et krav, at minimum 30 % af medarbejderne bliver sendt hjem eller mindst 50 medarbejdere. Virksomheden må heller ikke have afskediget medarbejdere efter d. 8. december, og kun medarbejdere ansat før 9. december kan indgå i ordningen med lønkompensation.
Ordningen gælder i perioden fra 10. december 2021 til 15. februar 2022.